ᱨᱚᱛᱚᱱ ᱴᱟᱴᱟ

ᱨᱚᱛᱚᱱ ᱱᱟᱵᱷᱟᱞ ᱴᱟᱴᱟ (ᱡᱟᱱᱟᱢ ᱒᱘ ᱰᱤᱥᱮᱢᱵᱚᱨ ᱑᱙᱓᱗ – ᱙ ᱚᱠᱴᱚᱵᱚᱨ ᱒᱐᱒᱔) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱟᱹᱨᱜᱟᱲᱤᱭᱟᱹ (industrialist) ᱠᱟᱱᱟᱭ ᱡᱟᱦᱟᱸᱭ ᱫᱚ ᱑᱙᱙᱑ ᱥᱟᱞ ᱠᱷᱚᱱᱟᱜ ᱒᱐᱑᱒ ᱫᱷᱟᱹᱨᱤᱡ ᱴᱟᱴᱟ ᱜᱨᱩᱯ ᱨᱤᱱᱤᱡ ᱯᱟᱨᱥᱮᱛ ᱛᱟᱦᱮᱸ ᱠᱟᱱᱟᱭ ᱾  ᱟᱨ ᱚᱠᱴᱚᱵᱚᱨ ᱒᱐᱑᱖ ᱠᱷᱚᱱ ᱯᱷᱮᱵᱽᱨᱩᱣᱟᱨᱤ ᱒᱐᱑᱗ ᱫᱷᱟᱹᱨᱤᱡ ᱛᱟᱞᱟ ᱛᱟᱞᱟ ᱨᱮ ᱯᱟᱨᱥᱮᱛᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱙ ᱚᱠᱴᱚᱵᱚᱨ ᱒᱐᱒᱔ ᱨᱮ ᱵᱚᱸᱜᱟ ᱛᱟᱞᱟ ᱮᱱᱟ ᱾ ᱟᱡᱟᱜ ᱡᱤᱭᱚᱱ ᱠᱟᱞ ᱵᱷᱤᱛᱨᱤ ᱨᱮ ᱩᱱᱤ ᱟᱹᱰᱤ ᱜᱟᱱ ᱢᱟᱺᱱ ᱟᱨ ᱥᱤᱨᱯᱟᱹᱭ ᱧᱟᱢ ᱟᱠᱟᱜ-ᱟ ᱾ ᱚᱱᱟ ᱵᱷᱤᱛᱨᱤ ᱠᱷᱚᱱᱟᱜ ᱒᱐᱐᱐ ᱥᱟᱞ ᱨᱮ ᱯᱚᱫᱽᱢᱚ ᱵᱷᱩᱥᱚᱱ ᱟᱨ ᱒᱐᱐᱘ ᱥᱟᱞ ᱨᱮ ᱯᱚᱫᱽᱢᱚ ᱵᱤᱵᱷᱩᱥᱚᱱ  ᱟᱨ ᱒᱐᱑᱒ ᱥᱟᱞ ᱨᱮ ᱨᱚᱠ ᱯᱷᱮᱞᱟᱨ ᱯᱷᱟᱶᱰᱮᱥᱚᱱ ᱦᱚᱛᱮ ᱛᱮ ᱡᱤᱭᱚᱱ ᱠᱟᱞ ᱨᱮᱭᱟᱜ ᱮᱱᱮᱢ ᱞᱟᱹᱜᱤᱫ ᱥᱤᱨᱯᱟᱹ ᱮᱢᱟᱱ ᱾  ᱩᱱᱤ ᱦᱚᱸ ᱵᱷᱟᱨᱚᱛ ᱨᱮᱱᱤᱡ ᱟᱹᱰᱤ ᱠᱮᱴᱮᱡ ᱟᱹᱭᱫᱟᱹᱨᱤ ᱞᱮᱠᱟ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾ 

ᱮᱛᱚᱦᱚᱵ ᱡᱤᱭᱚᱱ
ᱨᱚᱛᱚᱱ ᱴᱟᱴᱟ ᱜᱨᱩᱯ ᱵᱮᱨᱮᱫᱤᱡ ᱡᱟᱢᱥᱮᱫᱽᱡᱤ ᱴᱟᱴᱟ ᱤᱡ ᱜᱚᱲᱚᱢ ᱠᱟᱱᱟᱭ ᱾ ᱨᱚᱛᱚᱱ ᱴᱟᱴᱟ ᱮᱭᱟᱭ ᱥᱮᱨᱢᱟ ᱟᱨ ᱟᱡᱤᱡ ᱦᱩᱰᱤᱧ ᱵᱚᱭᱦᱟ ᱢᱚᱬᱮ ᱥᱮᱨᱢᱟᱭ ᱦᱩᱭ ᱟᱠᱟᱱ ᱚᱠᱛᱚ ᱨᱮ ᱑᱙᱔᱐ ᱜᱮᱞᱟᱝ ᱨᱮᱭᱟᱜ ᱛᱟᱞᱟ ᱠᱮ ᱟᱡ ᱨᱤᱱ ᱟᱭᱳ ᱵᱟᱵᱟ ᱠᱤᱱ ᱪᱷᱟᱰᱟ ᱪᱷᱟᱹᱰᱤ ᱮᱱ ᱠᱷᱟᱹᱛᱤᱨ ᱵᱟᱞᱮ ᱡᱤᱭᱚᱱ ᱫᱚ ᱟᱹᱰᱤ ᱠᱚᱥᱴᱚ ᱛᱮ ᱵᱤᱛᱟᱹᱣ ᱞᱮᱫ-ᱟᱭ ᱾ ᱟᱭᱳᱭ ᱥᱟᱦᱟᱭᱮᱱ ᱠᱷᱟᱹᱛᱤᱨ ᱟᱹᱠᱤᱱᱟᱜ ᱞᱟᱲᱚᱱ ᱯᱟᱲᱚᱱ ᱫᱚ ᱜᱚᱲᱚᱢ ᱵᱩᱰᱷᱤ ᱱᱚᱵᱷᱚᱡᱽ ᱵᱟᱭᱤ ᱦᱚᱛᱮ ᱛᱮ ᱦᱩᱭ ᱮᱱᱟ  
᱾ ᱨᱚᱛᱚᱱ ᱴᱟᱴᱟ ᱟᱡᱟᱜ ᱤᱥᱠᱩᱞ ᱡᱤᱭᱚᱱ ᱫᱚ ᱢᱩᱢᱵᱟᱭ ᱨᱮᱭᱟᱜ ᱠᱚᱢᱯᱤᱭᱚᱱ ᱟᱥᱲᱟ ᱨᱮ ᱮᱦᱚᱵ ᱠᱟᱛᱮ ᱠᱟᱛᱷᱟᱰᱨᱟᱞ ᱮᱱᱰ ᱡᱚᱱ ᱠᱚᱱᱱᱚᱱ ᱟᱥᱲᱟ ᱨᱮ ᱢᱩᱪᱟᱹᱫ ᱞᱮᱱᱟ ᱾

ᱴᱟᱴᱟ ᱥᱚᱱᱥ ᱨᱮ ᱠᱟᱹᱢᱤ ᱠᱟᱞ
᱑᱙᱖᱒ ᱥᱟᱞ ᱨᱮ ᱵᱷᱟᱨᱚᱛ ᱨᱩᱣᱟᱹᱲᱮᱱ ᱛᱟᱭᱚᱢ ᱟᱭ ᱵᱤ ᱮᱢ ᱪᱟᱹᱠᱨᱤ ᱵᱟᱝ ᱦᱟᱛᱟᱣ ᱠᱟᱛᱮ ᱡᱮ ᱟᱨ ᱰᱤ ᱴᱟᱴᱟᱣᱟᱜ ᱢᱮᱱ ᱞᱮᱠᱟᱛᱮ ᱡᱟᱢᱥᱮᱫᱽᱯᱩᱨ ᱨᱮ ᱢᱮᱱᱟᱜ ᱴᱟᱴᱟ ᱥᱴᱤᱞ ᱯᱷᱞᱚᱨ ᱥᱚᱯ ᱨᱮ ᱫᱤᱱ ᱢᱚᱡᱩᱨᱤᱭᱟᱹ ᱠᱚ ᱥᱟᱶ ᱢᱮᱥᱟ ᱠᱟᱛᱮ ᱪᱩᱱ ᱫᱷᱤᱨᱤ ᱨᱟᱹᱯᱩᱫ ᱮ ᱮᱦᱚᱵ ᱠᱮᱫ-ᱟ ᱟᱨ ᱵᱞᱟᱥᱴ ᱯᱷᱚᱨᱱᱮᱥ ᱮ ᱥᱟᱢᱵᱲᱟᱣ ᱠᱮᱫ-ᱟ ᱾ ᱑᱙᱗᱑ ᱥᱟᱞ ᱨᱮ ᱱᱮᱥᱱᱟᱞ ᱨᱮᱰᱚᱭᱳ ᱮᱱᱰ ᱤᱞᱮᱠᱴᱨᱚᱱᱤᱠᱥ (ᱱᱮᱞᱠᱚ) ᱯᱟᱨᱥᱮᱛ ᱞᱮᱠᱟ ᱠᱟᱹᱢᱤ ᱥᱟᱢᱵᱲᱟᱣ ᱠᱮᱜ-ᱟ ᱾ ᱩᱱ ᱥᱚᱢᱚᱭ ᱫᱚ ᱠᱚᱢᱯᱟᱱᱤ ᱔᱐% ᱭᱮ ᱠᱷᱤᱛᱤ ᱞᱮᱱᱟ ᱟᱨ ᱵᱟᱡᱟᱨ ᱒% ᱥᱩᱢᱩᱝ ᱴᱷᱟᱶ ᱛᱟᱭ ᱛᱟᱦᱮᱸ ᱠᱟᱱᱟ ᱾

ᱥᱤᱨᱯᱟᱹ ᱟᱨ ᱥᱚᱢᱢᱟᱱ
ᱨᱚᱛᱚᱱ ᱴᱟᱴᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱟᱹᱰᱤ ᱜᱟᱱ ᱵᱟᱹᱱᱤᱡᱽ ᱵᱮᱯᱟᱨ ᱚᱱᱩᱥᱴᱷᱟᱱ ᱨᱮᱱᱤᱡ ᱥᱚᱦᱮᱫ ᱢᱮᱱᱟᱭᱟ ᱾ ᱚᱱᱟ ᱥᱟᱶᱛᱮ ᱩᱱᱤ ᱟᱹᱰᱤ ᱜᱟᱱ ᱟᱱᱛᱚᱨᱡᱟᱹᱛᱤᱭᱚ ᱚᱱᱩᱥᱴᱷᱟᱱ ᱨᱮᱱᱤᱡ ᱥᱚᱦᱮᱫ ᱢᱮᱱᱟᱭᱟ ᱾ ᱚᱱᱟ ᱚᱱᱩᱥᱴᱷᱟᱱ ᱨᱮᱭᱟᱜ ᱧᱩᱛᱩᱢ ᱠᱚᱫᱚ - ᱢᱤᱛᱥᱩᱵᱤᱥᱤ ᱠᱚᱨᱯᱚᱨᱮᱥᱚᱱ, ᱫᱤ ᱟᱢᱮᱨᱤᱠᱟᱱ ᱤᱱᱴᱚᱨᱱᱮᱥᱱᱟᱞ ᱜᱨᱩᱯ, ᱡᱮ ᱨᱤ ᱢᱚᱨᱜᱟᱱ ᱪᱮᱡᱽ ᱮᱢᱟᱱ ᱾ ᱚᱱᱟ ᱥᱟᱶᱛᱮ ᱨᱟᱱᱰ ᱠᱚᱨᱯᱚᱨᱮᱥᱚᱱ, ᱥᱚᱫᱚᱨᱱ ᱠᱟᱞᱤᱯᱷᱚᱨᱱᱤᱭᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱠᱚᱨᱱᱮᱞ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱮᱢᱟᱱ ᱠᱚᱨᱮ ᱥᱚᱦᱮᱫ ᱢᱮᱱᱟᱭᱟ ᱾

ᱱᱤᱡᱮᱨᱟᱜ ᱡᱤᱭᱚᱱ ᱟᱨ ᱜᱩᱨ
ᱨᱚᱛᱚᱱ ᱴᱟᱴᱟ ᱫᱚ ᱵᱟᱭ ᱵᱟᱯᱞᱟ ᱞᱮᱱᱟ ᱟᱨ ᱜᱤᱫᱽᱨᱟ. ᱦᱚᱸ ᱵᱴᱵᱟᱹᱱᱩᱜ ᱠᱚ ᱛᱟᱭᱟ ᱾ ᱒᱐᱑᱑ ᱨᱮ, ᱩᱱᱤᱭ ᱢᱮᱱ ᱠᱮᱫᱼᱟ, "ᱢᱮᱱ ᱠᱷᱟᱱ ᱯᱩᱱ ᱫᱷᱟᱣ ᱤᱧ ᱵᱟᱯᱞᱟ ᱦᱩᱭ ᱠᱚᱜᱼᱟ, ᱢᱮᱱᱠᱷᱟᱱ ᱤᱧ ᱫᱚ ᱟᱹᱰᱤ ᱜᱮ ᱤᱧ ᱵᱚᱛᱚᱨᱚ-ᱟ, ᱡᱟᱦᱟᱸ ᱛᱮ ᱤᱧ ᱛᱟᱭᱚᱢ ᱦᱮᱡ ᱮᱱᱟᱹᱧ ᱟᱨ ᱵᱟᱝ ᱤᱧ ᱮᱴᱟᱜ ᱚᱡᱮ ᱦᱩᱭ ᱫᱟᱲᱮᱭᱟᱜᱼᱟ ᱾"

ᱴᱟᱴᱟ ᱫᱚ ᱟᱹᱰᱤ ᱵᱟᱹᱲᱤᱡ ᱚᱠᱛᱚ ᱨᱮ ᱛᱟᱦᱮᱸ ᱞᱮᱱᱟᱭ ᱟᱨ ᱗ ᱚᱠᱴᱚᱵᱚᱨ ᱒᱐᱒᱔ ᱠᱷᱚᱱ ᱩᱱᱤ ᱫᱚ ᱨᱩᱣᱟᱹ ᱦᱟᱹᱥᱩ ᱨᱮᱱᱟᱜ ᱠᱷᱚᱵᱚᱨ ᱠᱚᱭ ᱦᱟᱛᱟᱣ ᱞᱮᱫᱼᱟ ᱾ ᱙ ᱚᱠᱴᱚᱵᱚᱨ ᱒᱐᱒᱔ ᱦᱤᱞᱚᱜ ᱢᱩᱢᱵᱟᱭ ᱨᱮᱱᱟᱜ ᱵᱨᱤᱪ ᱠᱮᱱᱰᱤ ᱦᱚᱥᱯᱤᱴᱟᱞ ᱨᱮ ᱘᱖ ᱵᱚᱪᱷᱚᱨ ᱩᱢᱮᱨ ᱨᱮᱭ ᱜᱩᱨ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Ratan Naval Tata's chairman profile at Tata Group  
 Profile at The Guardian 
 Ratan Naval Tata collected news and commentary at The Bloomberg Businessweek
 Ratan Naval Tata collected news and commentary at The Times of India 
 "Ratan Tata '59: The Cornell Story" YouTube video

ᱛᱷᱚᱠ:᱑᱙᱓᱗ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:᱒᱐᱒᱔ ᱨᱮ ᱜᱩᱨ ᱠᱚ
ᱛᱷᱚᱠ:ᱠᱟᱹᱨᱜᱟᱲᱤᱭᱟᱹ
ᱛᱷᱚᱠ:ᱴᱟᱴᱟ ᱜᱩᱴ ᱨᱤᱱ ᱦᱚᱲ
ᱛᱷᱚᱠ:ᱴᱟᱴᱟ ᱜᱷᱟᱨᱚᱸᱡᱽ
ᱛᱷᱚᱠ:ᱜᱩᱨ ᱦᱚᱲ
ᱛᱷᱚᱠ:ᱢᱩᱢᱵᱟᱭ ᱨᱤᱱ ᱦᱚᱲ
ᱛᱷᱚᱠ:ᱢᱩᱢᱵᱟᱭ ᱨᱤᱱ ᱵᱮᱯᱟᱨᱤᱭᱟᱹ ᱠᱚ